# data[].attributes.body
https://fysikbasen.au.dk/index.php%3Fpage=Vis&id=1.html

# data[].attributes.attachment_link.readable_text
Forsøg nr.: 1
Formål: At demonstrere luftens tryk.
Resume: En sodavandsdåse kan knuses ved hjælp af lidt vand og en kogeplade.
Nøgleord: Kræfter, damptryk, idealgaslov, termodynamik, tryk.
Beskrivelse:
I en tom sodavandsdåse hælder man en lille smule vand (mellem 0,5 og 2 cl), så det bare lige dækker bunden. Dåsen holdes hen over en bunsenbrænder, og man venter nu til vandet er begyndt at koge. Der skal komme vanddamp op ad dåsen, så man er sikker på, at den er helt fyldt med damp. Nu puttes dåsen lynhurtigt ned i en beholder med vand.

Vanddampen inde i dåsen vil nu køles ned og kondensere, og dermed reduceres trykket betydeligt inde i dåsen. Derfor vil vandet fra beholderen naturligvis forsøge at strømme ind i dåsen for at udligne trykket, men hvis forsøget gennemføres hurtigt, så vil der som regel ske det, at dåsen simpelthen kollapser og krøller sammen. Der vil stadig være suget noget vand op i dåsen, men altså ikke nok til at det kan nå at udligne trykket.

I stedet for at bruge en bunsenbrænder kan man lave forsøget på en varm kogeplade. Dermed kan forsøget altså sagtens laves hjemme i køkkenet.

Forsøget kan for øvrigt også laves med en olietønde efter helt samme princip. Det kræver blot, at olietønden kan lukkes tæt, og at man har en gasbrænder, der kan koge nok vand i bunden af tønden.

Sørg for at bruge passende beskyttelse mod den meget varme sodavandsdåse, som man nemt kan komme til at brænde sig på.

Mogens Winther (Amtsgymnasiet i Sønderborg) fortæller, at det kan hjælpe at dreje "snap-ringen" 180 grader, så den dækker delvist over hullet. Dermed bliver modstanden mod at opsuge vand i dåsen større.
Spørgsmål og svar: Forsøget virker ikke. Hvad gør jeg galt?
Hvis dåsen ikke krøller sammen, når den kommer ned i vandet, så kan der være flere ting i vejen. For det første, så er det vigtigt, at dåsen kommer langt ned i vandbeholderen, så hele dåsen køles hurtigt af. Vandet i beholderen skal desuden ikke være for varmt. Husk også at dåsens åbning skal helt ned under vandoverfladen, så der ikke bare suges luft ind for at udligne trykket. Ydermere koger du måske for lidt eller for meget vand i dåsen i starten. Prøv med en anden mængde, og lad eventuelt dåsen befinde sig i lang tid på varmen, så den fyldes fuldstændigt op med vanddamp. Endeligt kan det være, at dåsen er lavet af et for hårdt materiale (for eksempel stål). En helt almindelig aluminiumsdåse bør virke.
Udstyr og materialer:
Gasbrænder
Vand
Sodavandsdåse

Referencer:
J.E. Stewart: " The collapsing can revisited", The Physics Teacher 28, 144 (1991). ( http://scitation.aip.org/tpt/)
L.M. Gratton and S. Oss: " An Extension of the Imploding Can Demonstration", The Physics Teacher 44, 269 (2006). ( http://scitation.aip.org/tpt)

PIRA DCS: 2B30.15 (Væskemekanik: Væskestatik)
Opdateret: 01.06.2006
Har du kommentarer, rettelser eller tilføjelser til dette forsøg, så send en til FYSIK BASEN.DK.

# data[].attributes.attachment_link.description
Forsøg nr.: 1 Formål: At demonstrere luftens tryk. Resume: En sodavandsdåse kan knuses ved hjælp af lidt vand og en kogeplade. Nøgleord: Kræfter, damptryk, idealgaslov, termodynamik, tryk. Beskrivelse: I en tom sodavandsdåse hælder man en lille smule vand (mellem 0,5 og 2 cl), så det bare lige dækker bunden.

# data[].attributes.body
https://www.experimentarium.dk/kemi/eksperiment-roedkaal-som-ph-indikator/

# data[].attributes.body
I korte trak er det et forsøg hvor man får en sæbe og gas blanding til at udbryde/mini eksplosion

# data[].attributes.attachment_link.title
Eksperiment: Se de vildeste søjler af elefanttandpasta!

# data[].attributes.attachment_link.description
Se med når Emilie og Jannik battler mod hinanden! Hvem kan lave den højeste søjle af elefanttandpasta? Se videoen nu.

# data[].attributes.body
https://fysikbasen.au.dk/index.php%3Fpage=Vis&id=42.html

# data[].attributes.attachment_link.readable_text
Forsøg nr.: 42
Formål: At demonstrere, at luft trækker sig sammen ved afkøling.
Resume: Et æg kan suges ned i en flaske ved hjælp af luft, der trækker sig sammen.
Nøgleord: Idealgaslov, varme, tryk.
Beskrivelse:
Fyld en flaske med stor åbning op med varmt vand og lad det stå i nogle sekunder. Hæld vandet ud igen og placer et hårdkogt, pillet æg i flaskens åbning, så det slutter helt tæt. Ægget bliver nu suget ned i flasken.

Hvis forsøget går for langsomt, kan man prøve at holde flasken med ægget ind under den kolde vandhane. Det øger processens hastighed betydeligt.

Vandet varmer flasken og luften i flasken op. Når ægget placeres på flasken, er luften indeni altså varmere end omgivelserne. Derfor vil luften begynde at køle af og dermed trække sig sammen. Det resulterende undertryk suger ægget ned i flasken.

I stedet for at bruge varmt vand kan man putte lidt brændende papir ned i flasken og straks sætte ægget på flasken. Ilten i flasken bliver hurtigt opbrugt, og flammen går ud. Herefter afkøles luften, og ægget suges igen ned i flasken.
Spørgsmål og svar: Hvorfor sker der ikke noget?
Det mest sandsynlige er, at ægget ikke slutter helt tæt. Prøv igen med et andet æg eller brug en anden flaske (gerne en stor en, så der er et stort rumfang at køle på). Sørg også for at bruge meget varmt vand, og kom eventuelt flasken ind under den kolde hane for at sætte hastigheden op.
Udstyr og materialer:
Æg, blødkogt og pillet
Flaske med stor åbning
Varmt vand

Referencer:
Link til video af forsøg.
Quick Time film af forsøget (4,15 MB).

PIRA DCS: 4B70.00 (Termodynamik: Varme og termodynamikkens 1. lov)
Opdateret: 23.11.2004
Har du kommentarer, rettelser eller tilføjelser til dette forsøg, så send en til FYSIK BASEN.DK.

# data[].attributes.attachment_link.description
Forsøg nr.: 42 Formål: At demonstrere, at luft trækker sig sammen ved afkøling. Resume: Et æg kan suges ned i en flaske ved hjælp af luft, der trækker sig sammen. Nøgleord: Idealgaslov, varme, tryk. Beskrivelse: Fyld en flaske med stor åbning op med varmt vand og lad det stå i nogle sekunder.